Sudden Impact
Sudden Impact () je američki kriminalistički akcijski film snimljen 1983. godine u režiji Clinta Eastwooda. Predstavlja četvrti dio ciklusa filmova o policijskom inspektoru Harryju Callahanu. Eastwood ponavlja njegovu ulogu, a radnja prikazuje kako ga, nakon niza nasilnih incidenata koji su donijeli neželjeni publicitet, pretpostavljeni iz Policije San Francisca šalju u provincijski gradić kako bi istražio ubistvo, te kako se tamo sretne upozna sa ženom (čiji lik tumači Sondra Locke) koja se nastoji osvetiti nasilnicima koji su je prije mnogo godina brutalno silovali. Sudden Impact, koji je originalno trebao biti samostalni film o silovanju i osveti sa Locke u glavnoj ulozi, tek je naknadno postao film gdje je glavni lik Callahan. Zbog toga, a i činjenice da se uglavnom događa u malom mjestu, se smatra najatipičnijim od svih filmova serije. Kritika ga je uglavnom mlako dočekala, ali publika je bila oduševljena, te je postao komercijalno najuspješniji od svih filmova serije, te potrvdio status Eastwooda kao velike akcijske zvijezde i filmske ikone 1980-ih. Popularnost mu je dala i Callahanova replika "Go ahead, make my day" (), koja će postati jednom od najcitiranijih u historiji filmske umjetnosti.

Uloge
 Clint Eastwood ... Inspector Harry Callahan
 Sondra Locke ... Jennifer Spencer
 Pat Hingle ... Šef policije Lester Jannings
 Bradford Dillman ... Kapetan Briggs
 Paul Drake ... Mick
 Albert Popwell ... Horace King
 Audrie J. Neenan ... Ray Parkins
 Jack Thibeau ... Kruger
 Michael Currie ... Por. Donnelly
 Michael V. Gazzo ... Threlkis
 Mark Keyloun ... Pozornik Bennett
 Kevyn Major Howard ... Hawkins
 Bette Ford ... Leah
 Nancy Parsons ... Mrs. Kruger

Izvori

Vanjske veze
 
 
 
 
 

Američki filmovi
Akcije (filmovi)
Trileri
Kriminalistički filmovi
Filmovi silovanja i osvete